Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -7. …
9 พ.ย. 2561

Tactical Move
เดินเกมกลยุทธ์บ่าย
SET Index ปรับลดลง -7.30 จุด (-0.43%) ปิดภาคเช้าที่ 1,674.43 จุด ด้วยมูลค่าการซื้อขาย 15,261.53 ล้านบาท
Most Positive Impact: SCC (+0.24 จุด), BLA (+0.21 จุด), BAY (+0.18 จุด)
Most Negative Impact: PTT (-1.4 จุด), PTTEP (-0.78 จุด), AOT (-0.7 จุด)
แนวโน้มตลาดบ่าย
ตลาดหุ้นไทยปรับตัวลงสอดคล้องกับตลาดอื่นๆในภูมิภาคนำโดยตลาดหุ้นอินโดนีเซีย(-1.45%) จีน(-1.15%) ฟิลลิปินส์(-0.99%) ญี่ปุ่น(-0.85%) เป็นต้น สำหรับ SET Index กลุ่มที่กดดันดัชนีนี้คือ กลุ่มพลังงาน(-3.31 จุด) ปิโตรฯ(-1.03 จุด) และกลุ่มโรงพยาบาล(-1.03 จุด)
สัปดาห์หน้าจะมีการรายงาน Core CPI ประจำเดือน ต.ค. ซึ่งเป็นตัวเลขบ่งชี้เงินเฟ้อในฝั่งของผู้บริโภคหากสูงกว่าที่คาดผนวกกับค่าจ้างแรงงานที่แข็งแกร่งจะส่งผลต่อมาตรการทางการเงินที่ตึงตัวมากขึ้น (Hawkish) ในปีหน้า อย่างไรก็ดีคุณพาวเวลล์(ประธาน FED) จะมีการอภิปรายในหัวข้อเศรษฐกิจในวันที่ 15 พย. นี้ ซึ่งก็จะมีแนวทางนโยบายการเงินที่สะท้อนจากมุมมองเศรษฐกิจให้ติดตาม ส่วนของไทยก็จะมีการประชุม กนง. เช่นเดียวกันซึ่งคาดว่าจะคงอัตราดอกเบี้ยนโยบายที่ระดับ 1.50% เอาไว้
ช่วงเวลาประมาณบ่ายสองวันนี้ติดตามการแถลงของ ธปท. เรื่องการปรับปรุงหลักเกณฑ์การกำกับดูแลสินเชื่อเพื่อที่อยู่อาศัย หลังรับฟังความคิดเห็นผู้ประกอบการและธนาคารฯ
คงมุมมอง SET Index ฟื้นตัวโดยมีเป้าหมายในเดือน พ.ย. ที่ 1,710 การปรับตัวลดลงเป็นจังหวะในการซื้อสะสม ภาคบ่ายแนะนำ TRUE เพื่อลุ้นงบไตรมาส3 ซึ่งน่าจะรายงานกำไรปกติที่ 349 ลบ. เทียบกับที่รับรู้ผลขาดทุนปกติที่ 277 ลบ. ในไตรมาส 3/2560 ด้วยปัจจัยหนุนหลักจาก 1) รายได้บริการไม่รวม IC ที่เติบโตขึ้น 7.9% 2) ค่าใช้จ่ายด้าน D&amp;A ที่ลดลง 2.7% และ 3) ต้นทุนการเงินที่ลดลง 13.2% YoY
ประเด็นที่ต้องติดตามในสัปดาห์หน้า ในวันอังคารจะมีรายงานประจำเดือนของ OPEC ต่อมาในวันพุธติดตามอัตราการว่างงานของจีน ขณะที่ไทยจะมีการประชุมกนง.เพื่อกำหนดนโยบายทางการเงิน ส่วนฝั่งยูโรโซนจะมีการรายงานจะมีประกาศ GDP โดยตลาดคาดการณ์ไว้ที่ 1.7% YoY สุดท้ายฝั่งอเมริกาจะมีการรายงาน Core CPI เดือน ต.ค. โดยตลาดคาดการณ์ไว้ที่ 0.2% YoY และสต็อคน้ำมันดิบประจำสัปดาห์
หุ้นแนะนำ PTTGC STEC SAWAD